
ΠΡΟ ΕΔΡΙΚΑ ΔΙΑΤΑΓΜΑ ΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡ1Θ. 26 
Τροποποίηση και συμπλήρωση των: α) Π.Δ. 101/1985 (Α' 32), Π.Δ. 
599/1985 (Α’ 213), γ) Π.Δ. 125/1986 (Α’ 43) και δ) Π.Δ, 9/ 
1989 (Α' 3), σε συμμόρφωση προς τις οδηγίες: 88/289/ΕΟΚ του 
Συμβουλίου της 3.5.1988, 88/406/ΕΟΚ του Συμβουλίου της 
14.6.1988 και 89/360/ΕΟΚ του Συμβουλίου της 30.5.1989. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 1 και 3 του Ν. 1338/1983 «Εφαρμογή του 
κοινοτικού δικαίου» (Α' 34), όπως τροποποιήθηκε από το άρθρο 6 του 
Ν. 1440/1984 «Συμμετοχή της Ελλάδος στο κεφάλαιο, στα αποθεμα- 
τικά και στις προβλέψεις της Ευρωπαϊκής Τράπεζας Επενδύσεων, στο 
κεφάλαιο της Ευρωπαϊκής Κοινότητος ΆνΟρακος και Χάλυβος και του 
Οργανισμού Εφοδιασμού ΕΥΡΑΤΟΜ» (Α' 70) και 

β) Του άρθρου 20 του Ν. 248/1914 «Περί οργανώσεως της Ζωοτε- 
χνικής και Κτηνιατρικής Υπηρεσίας» (Α’ 110) όπως αυτό προστέθηκε 
με το άρθρο μόνο του Α.Ν. της 23.1.1936 (Α' 47). 

• 2, Τις Οδηγίες: 

α) 88/289/ΕΟΚ του Συμβουλίου της 3ης Μαΐου 1988 (ΕΕ αριΟ. 
Ε.124 της 18.5.88 σελ. 31). 

β) 88/406/ΕΟΚ του Συμβουλίου της 14ης Ιουνίου 1988 (ΕΕ αριΟ. 
Ε.194 της 22.7.88 σελ. 1) και 

γ) 89/360/ΕΟΚ του Συμβουλίου της 30ης Μαΐου 1989 (ΕΕ αριΟ. 
Ε.153 6.6.89 σελ. 29). 

3. Την αριθ. 672/1989 γνωμοδότηση του Συμβουλίου της Επικρά¬ 
τειας μετά από πρόταση των Υπουργών Εθνικής Οικονομίας και Γεωρ¬ 
γίας, αποφασίζουμε: 

Άρθρο 1 
Σκοπός 

Με το παρόν διάταγμα τροποποιούνται και συμπληρώνονται διατά¬ 
ξεις των: · 

α) Π.Δ. 101/1985 «Λήψη υγειονομικών και λοιπών μέτρων προς 
πρόληψη και καταστολή της φυματίωσης, βρουκέλλωσης και ενζωοτι- 
κής λεύκωσης των βοοειδών» (Α' 32), 

β) Π.Δ. 599/1985 «Υγειονομικοί όροι που πρέπει να πληρούν τα 
νωπά κρέατα, τα οποία αποστέλλονται από Κράτη - μέλη των Ευρωπαϊ¬ 
κών Κοινοτήτων (Ε.Κ.) ή εισάγονται από τρίτες χώρες στην Ελλάδα» 
(Α' 213) όπως τροποποιήθηκε και συμπληρώθηκε από τα: αα) Π.Δ. 
299/1986 (Α' 134) και ββ) Π.Δ. 44/1988 (Α’ 17), 
γ) Π.Δ. 125/1986 «Υγειονομικοί όροι, τους οποίους πρέπει να πλη¬ 
ρούν τα ζώντα ζώα (βοοειδή και χοίροι) που αποστέλλονται στην Ελ¬ 
λάδα από Κράτη - μέλη των Ευρωπαϊκών Κοινοτήτων (Ε.Κ.) ή εισάγο- 
νται σε αυτή από τρίτες χώρες» (Α’ 43) όπως τροποποιήθηκε και συ¬ 
μπληρώθηκε από τα: αα) 299/1986 (Α’ 134) ββ) Π.Δ. 44/1988 (Α’ 


17) και γγ) Π.Δ. 8/1989 (Α’ 3) και 

δ) Π.Δ. 9/1989 «Καθορισμός μικροβιολογικών στάθεροτύπων σε 
ορισμένα τρόφιμα ζωικής προέλευσης» (Α' 3), σε συμμόρφωση προς τις 
οδηγίες: 

1) 88/289/ΕΟΚ του Συμβουλίου της 3ης Μαΐου 1988 «για τροπο¬ 
ποίηση της οδηγίας 72/462/ΕΟΚ «περί των υγειονομικών προβλημά¬ 
των και των υγειονομικών μέτρων κατά τις εισαγωγές ζώων του βοείου 
και χοιρείου είδους και νωπών κρεάτων προέλευσης τρίτων χωρών» 
(ΕΕ αριθ. Ε.124 της 18.5.88 σελ. 31). 

2) 88/406/ΕΟΚ του Συμβουλίου της 14ης Ιουνίου 1988 «για την 
τροποποίηση της οδηγίας 64/43-2/ΕΟΚ όσον αφορά την ενζωοτική 
λεύκωση των βοοειδών και την κατάργηση της Οδηγίας 80/1102/ 
ΕΟΚ» (ΕΕ αριθ. Ε.194 της 22.7.88 σελ. 1) και 

3) 89/360/ΕΟΚ του Συμβουλίου της 30ης Μαΐου 1989 «για την 
τροποποίηση της οδηγίας 64/332/ΕΟΚ όσον αφορά τις διοικητικές 
περιφέρειες και την παύση των ορρολογικών εξετάσεων για βρουκέλ- 
λωση ορισμένων τύπων χοίρων» (ΕΕ αριθ. Ε.153/6.6.89 σελ. 29), 
και για τη βελτίωση διατάξεων της νομοθεσίας μας, λόγω των νέων 
επιστημονικών εξελίξεων. 

Τροποποίηση και συμπλήρωση του Π.Δ. 101/1985 (Α' 32) (Άρθρο 
1 πάρ. 1 και 6 της Οδηγίας 88/406/ΕΟΚ). 

Άρθρο 2 

1. Στο άρθρο 1 του Π.Δ. 101/1985 η τελευταία περίπτωση «(4) 
80/1102/ΕθΚ» αντικαθίσταται ως εξής: 

«(4) 88/406/ΕΟΚ). 

(Άρθρο 6 Οδηγίας 88/406/ΕΟΚ). 

2. Στο άρθρο 2 του ίδιου π.δ/τος οι περιπτώσεις 27 έως και 35 αντι¬ 
καθίστανται ως εξής: 

«27. Εκτροφή βοοειδών αρνητική στην ενζωοτική λεύκωση: 

Είναι η εκτροφή που μετατάγηκε πρόσφατα από την κατηγορία Α1 
στην κατηγορία Α2 και της οποίας όλα τα ηλικίας άνω των 24 μηνών 
βοοειδή αντέδρασαν αρνητικά στην πρώτη για τη διάγνωση της ενζωο- 
τικής λεύκωσης δοκιμή, που προβλέπεται από το Διάταγμα αυτό, 
στην οποία υποβλήθηκαν δεν παρουσίασαν λευκωσικούς όγκους κατά 
την ιστολογική εξέταση που να επιβεβαιώθηκε η νόσος με δοκιμή που 
προβλέπεται στο Διάταγμα αυτό. 

28. Εκτροφή βοοειδών μολυσμένη από ενζωοτική λεύκωση: 

Είναι η εκτροφή που ανήκει στην κατηγορία Α2 της οποίας ένα ή,πε¬ 
ρισσότερα βοοειδή αντέδρασαν θετικά σε μία από τις οριζόμενες από το 
Διάταγμα αυτό εξετάσεις ή παρουσίασαν λευκωσικούς όγκους στα όρ¬ 
γανα ή το λεμφικό σύστημα κατά την ιστολογική εξέταση και επιβεβαι¬ 
ώθηκε η νόσος με δοκιμή που προβλέπεται στο Διάταγμα αυτό. 

29. Εκτροφή βοοειδών εξυγιανθείσα από ενζωοτική λεύκωση: 

Είναι η εκτροφή βοοειδών κατηγορίας Α2 της οποίας όλα τα προσβε¬ 
βλημένα από ενζωοτική λεύκωση βοοειδή έχουν σφαγεί, έχουν εφαρμο¬ 
στεί τα μέτρα που προβλέπονται από το άρθρο 56 και που μετά τη 
σφαγή και του τελευταίου προσβεβλημένου από ενζωοτική λεύκωση βο¬ 
οειδούς, όλα τα ηλικϊοες άνω των 6 μηνών βοοειδή της εκτροφής, αφού 
υποβλήθηκαν σε δύο συνεχείς ανά 4 έως 6 μήνες για την ενζωοτική λεύ¬ 
κωση ορρολογικές εξετάσεις που προβλέπονται από το Διάταγμα αυτό. 

έδωσαν αρνητικό και στις δύο αποτέλεσμα. Η πρώτη από τις παραπάνω 
ορρολογικές εξετάσεις διενεργεΐται 2 μήνες μετά την σφαγή του τελευ¬ 
ταίου μολυσμένου βοοειδούς. 

30. Εκτροφή βοοειδών ύποπτη για ενζωοτική λεύκωση: Θεωρείται η 
εκτροφή οποιασδήποτε κατηγορίας της οποίας έστω και ένα βοοειδές 
παρουσίασε νεοπλασματικές διογκώσεις στα όργανα ή το λεμφικό σύ¬ 
στημα ή που κατά τις ορρολογικές εξετάσεις για ενζωοτική λεύκωση 
που προβλέπονται από το Διάταγμα αυτό έδωσαν αμφίβολο αποτέλε¬ 
σμα. 

31: Εκτροφή βοοειδών απαλλαγμένη από ενζωοτική λεύκωση ή 
εκτροφή κατηγορίας Α3: Είναι η εκτροφή στην οποία: 

Α.αα) Δεν έγινε γνωστό είτε μετά από κλινική εξέταση είτε μετά από 
εξέταση που γίνεται σύμφωνα με το παράρτημα Ζ του Π.Δ. 125/1986 
όπως αυτό τροποποιείται με το παρόν και δεν επιβεβαιώθηκε κανένα 
κρούσμα ενζωοτικής λεύκωσης των βοοειδών στη διάρκεια των δύο (2) 
τελευταίων ετών. 

ββ) Όλα τα ζώα ηλικίας άνω των 24 μηνών, τα οποία ελέγχθηκαν 
κατά τη διάρκεια των 12 τελευταίων μηνών, αντέδρασαν αρνητικά σε 
δύο εξετάσεις που διενεργούνται σύμφωνα με το παράρτημα Ζ του Π.Δ. 
125/1986, όπως αυτό τροποποιείται με το παρόν, σε διαστήματα του¬ 
λάχιστον τεσσάρων μηνών ή στην περίπτωση εκτροφής που ικανοποίησε 
ήδη αυτή την απαίτηση, σε μία μόνο εξέταση που γίνεται σύμφωνα με το 
πιο πάνω παράρτημα. 

γγ) Μετά την ημερομηνία του πρώτου ελέγχου υπάρχουν πλέον μό¬ 
νον τα ζώα που έχουν γεννηθεί εκεί ή προέρχονται από εκτροφές απαλ¬ 
λαγμένες από την ενζωοτική λεύκωση των βοοειδών. 

(Άρθρο 1 παρ. 1 της Οδηγίας 88/406/ΕΟΚ). 

32. Ύποπτο ενζωοτικής λεύκωσης βοοειδές: Το βοοειδές, το οποίο 
ανήκει σε επιτροπή οποιασδήποτε κατηγορίας και το οποίο παρουσιάζει 
κλινικές νεοπλασματικές διογκώσεις στα όργανα ή το λεμφικό σύστημα, 
ή λευκωσικούς όγκους κατά τις ωτολογικές εξετάσεις, χωρίς όμως να 
έχει επιβεβαιωθεί η ύπαρξη της νόσου με ορρολογικές εξετάσεις που 
προβλέπονται στο Διάταγμα αυτό ή εκείνο που στις για ενζωοτική λεύ¬ 
κανση ορρολογικές εξετάσεις; έδωσε,αμφίβολο αποτέλεσμα. 

33. Προσβεβλημένο από ενζωοτική λεύκωση βοοειδές: Το βοοειδές 
που παρουσιάζει κλινικές νεοπλασματικές διογκώσεις στα όργανα ή το 
λεμφικό σύστημα, ή λευκωσικούς όγκους κατά τις ωτολογικές εξετάσεις 
και επιβεβαιώθηκε η νόσος με ορρολογικές εξετάσεις που προβλέπονται 
από το Διάταγμα αυτό ή εκείνο που στις ορρολογικές για ενζωοτική λεύ¬ 
κωση εξετάσεις έδωσε θετικό αποτέλεσμα. 

34. Αρνητικό στήι>'ενζωοτική λεύκωση βοοειδές: Το βοοειδές το 
οποίο ανήκει σε εκτροφή Α2 αρνητική ή εξυγιανθείσα και δεν παρουσιά¬ 
ζει λευκωσικούς όγκους κατά την ιστολογική εξέταση που να επιβεβαι¬ 
ώθηκε η νόσος με ορρολωμκές εξετάσεις που γίνονται σύμφωνα με το 
Διάταγμα αυτό. 

35. Απαλλαγμένο ενζοιοτικής λεύκωσης βοοειδές: Το βοοειδές το 
οποίο δεν παρουσιάζει κλινική εκδήλωση ενζωοτικής λεύκωσης, ανήκει 
σε εκτροφή κατηγορίας Α3, και δίνει αρνητικό αποτέλεσμα για ενζωο¬ 
τική λεύκωση στις από το Διάταγμα αυτό προβλεπόμενες ορρολογικές 
εξετάσεις» (Άρθρο 1 παρ. 1 και 6 της Οδηγίας 88/406/ΕΟΚ). 

Άρθρο 3 

Τα άρθρα 52, 53, 55, 57 έως και 60, 62 έως και 66 αντικαθίστα¬ 
νται ως εξής: 

«Άρθρο 52 

Μέτρα κατά της ενζωοτικής λεύκωσης των βοοειδών 

Για την εξυγίανση της βοοτροφίας από την ενζωοτική λεύκωση των 
βοοειδών, με απόφαση του Υπουργού Γεωργίας, τίθεται σε εφαρμογή, 
σε ολόκληρη τη χώρα ή σε τμήματα αυτής ή σε ορισμένες εκτροφές, ει¬ 
δικό πρόγραμμα εξάλειψης της ασθένειας αυτής, στα πλαίσια των δια¬ 
τάξεων του Κεφαλαίου αυτού (Άρθρο 3 παρ. 1 της Οδηγίας 88/406/ 
ΕΟΚ). 

Άρθρο 53 

Εξετάσεις βοοειδών για ενζωοτική λεύκωση 

1. Τα εκτρεφόμενα στη χώρα μας ηλικίας άνω των 24 μηνών βοο¬ 
ειδή υποβάλλονται υποχρεωτικά, με δαπάνες του Δημοσίου, σε ορρολο¬ 
γική εξέταση για τη διάγνωση της ενζωοτικής λεύκωσης των βοοειδών 
(Ε.Λ.). 

2. Η παραπάνω εξέταση γίνεται με δοκιμές σύμφωνα με το παράρ¬ 
τημα Ζ του Π.Δ. 125/86 όπως αυτό τροποποιείται με το παρόν. Η αρ¬ 


μόδια κεντρική υπηρεσία του Υπουργείου Γεωργίας, ορίζει τα Κτηνια¬ 
τρικά Εργαστήρια που θα διενεργούν τις εξετάσεις αυτές. 

3. Σε περιπτώσεις αμφιβόλων αντιδράσεων, η ανωτέρω εξέταση επα¬ 
ναλαμβάνεται μετά 30 ημέρες από τη διενέργεια της προηγούμε¬ 
νης. 

4. Οι αιμοληψίες, η λήψη και αποστολή παθολογικών υλικών, διε- 
νεργούνται από εξουσιοδοτημένους κτηνιάτρους». 

(Άρθρο 1 παρ. 1 και 6 της Οδηγίας 88/406/ΕΟΚ). 

«Άρθρο 55 

Μέτρα σε ύποπτες για ενζωοτική λεύκωση εκτροφές 

1. Όταν σε μία εκτροφή επισημανθούν ένα η περισσότερα βοοειδή 
σαν ύποπτα ενζωοτικής λεύκωσης, ο υπεύθυνος αυτής ή ο κτηνίατρος 
που διατύπωσε την υποψία είναι υποχρεωμένοι να ειδοποιήσουν γΓ αυτό 
αμέσως το Α.Κ. της περιοχής, το οποίο, αφού διαπιστώσει το ύποπτο 
της περίπτωσης, χωρίς καμία χρονοτριβή υποβάλλει όλα τα ηλικίας 
άνω των 24 μηνών βοοειδή αυτής στην εξέταση του άρθρου 53. 

2. Μέχρι να ληφθούν τα αποτελέσματα της παραπάνω εξέτασης το 
Α.Κ επιβάλλει τα παρακάτω μέτρα: 

α) Η εκτροφή που χαρακτηρίζεται ύποπτη στην ενζωοτική λεύκωση 
τίθεται υπό την άμεση επίβλεψή του και απομονώνονται όλα τα βοοειδή 
αυτής. ' 

β) Απαγορεύεται η είσοδος νέων βοοειδών στην εκτροφή καθώς και η 
έξοδος από αυτή κάθε βοοειδούς. 

Από την απαγόρευση εξόδου εξαιρούνται μόνο τα βοοειδή που προο¬ 
ρίζονται για άμεση σφαγή, για τα οποία το οικείο Α.Κ. χορηγεί τα κατά 
περίπτωση συνοδευτικά έγγραφα του άρθρου 7. 

3. Τα παραπάνω περιοριστικά μέτρα αίρονται κατά τη διαδικασία 
που επιβλήθηκαν αμέσως, αν από τα αποτελέσματα των ορρολογικών 
εξέτασεων που διενεργήθηκαν, αποκλειστεί επίσημα η ύπαρξη της νό¬ 
σου, οπότε η εκτροφή θεωρείται αρνητική. 

4. Τα περιοριστικά μέτρα δεν καταργούνται καί οι εξετάσεις του άρ¬ 
θρου 53 επαναλαμβάνονται μετά 30 ημέρες στα βοοειδή που έδωσαν 
αμφίβολο αποτέλεσμα». (Άρθρο 1 παρ. 1 και 6 της Οδηγίας 88/406/ 
ΕΟΚ). 

«Άρθρο 57 

" Μέτρα σε (αρνητικές από Ε.Λ. εκτροφές 

1. Μετά το χαρακτηρισμό μιας εκτροφής ως αρνητικής Ε.Λ., όλα τα 
ηλικίας άνω των 24 μηνών βοοειδή αυτής υποβάλλονται, ύστερα από 4 
έως 6 μήνες από τη διενέργεια της πρώτης εξέτασης, στις εξετάσεις του 
άρθρου 53. 

2. Αν κατά τη δεύτερη εξέταση της προηγούμενης παραγράφου όλα 
τα ηλικίας άνω των 24 μηνών βοοειδή αυτής δώσουν αρνητικό αποτέ¬ 
λεσμα, η εκτροφή αυτή μετατάσσεται στην κατηγορία της απαλλαγμέ¬ 
νης από ενζωοτική λεύκωση εκτροφής (Α3). 

(Άρθρο 1 παρ. 1 της Οδηγίας 88/406/ΕΟΚ). 

Άρθρο 58 

Εξυγίανση των μολυσμένων από Ε.Λ. εκτροφών 

1. Μετά την απομάκρυνση όλων των προσβεβλημένων από τή νόσο 
βοοειδών, οι μολυσμένες εκτροφές τίθενται υπό εξυγίανση και όλα τα 
ηλικίας άνω των 6 μηνών βοοειδή αυτής υποβάλλονται σε δύο διαδοχι¬ 
κές ανά 4 έως 6 μήνες εξετάσεις του άρθρου 53, της πρώτης διενεργου- 
μένης δύο (2) μήνες μετά την απομάκρυνση και του τελευταίου προσβε¬ 
βλημένου βοοειδούς και τη διενέργεια των απολυμάνσεων του άρθρου 
56. 

2. Για τα βοοειδή που κατά τις παραπάνω εξετάσεις αντιδρούν θετικά 
εφαρμόζονται τα κατά περίπτωση μέτρα που προβλέπονται στο άρθρο 
56. 

3. Οι ανά 4 έως 6 μήνες εξετάσεις της παραγρ. 1 επαναλαμβάνονται 
μέχρις ότου όλα τα ηλικίας άνω των 6 μηνών βοοειδή της εκτροφής δώ¬ 
σουν αρνητικό αποτέλεσμα σε δύο συνεχείς για τη διάγνωση της Ε.Λ. 
εξετάσεις οπότε η εκτροφή θεωρείται εξυγιανθείσα και μπορούν να αρ¬ 
θούν, κατά τη διαδικασία που επιβλήθηκαν, μέρος ή όλα τα περιορι¬ 
στικά μέτρα του άρθρου 56. 

Για τη μετάταξη της εκτροφής στην κατηγορία της απαλλαγμένης 
(Α3) απαιτείται ακόμα μία αρνητική εξέταση του άρθρου 53 που διενερ- 
γείται τουλάχιστον 4 μήνες μετά το χαρακτηρισμό της σαν εξυγιανθεί- 

σης ("Αρθρο 1 παρ.1 και παράρτημα κεφ. Γ παρ. 3 της Οδηγίας 88/ 
406/ΕΟΚ). 

"Αρθρο 59 

Μέτρα στις υπό εξυγίανση από Ε.Λ. εκτροφές 

1. Η .εισαγωγή νέων βοοειδών στις υπό εξυγίανση, λόγω Ε.Λ., 
εκτροφές επιτρέπεται να γίνει, εφόσον όλα τα ηλικίας άνω των 6 μηνών 
βοοειδή αυτών δώσουν αρνητικό αποτέλεσμα σε μία από τις εξετάσεις 
του άρθρου 53, όχι όμως πριν περάσουν 3 μήνες από τη σφαγή και του 
τελευταίου θετικού βοοειδούς και την εφαρμογή των μέτρων καθαρι¬ 
σμού και απολύμανσης του άρθρου 56. 

ι 2. Σε περίπτωση που έχουν σφαγεί όλα τα βοοειδή της εκτροφής (θε¬ 
τικά και αρνητικά) ο επαναπληθυσμός της επιτρέπεται, εφόσον εφαρμό¬ 
στηκαν προηγουμένως τα μέτρα καθαρισμού και απολύμανσης του άρ¬ 
θρου 56. 

3. Τα νέα βοοειδή που εισάγονται σε μία υπό εξυγίανση ως προς την 
Ε.Λ. εκτροφή, πρέπει να προέρχονται από: 

α) Εκτροφές αρνητικές ή απαλλαγμένες ως προς την Ε.Λ. και να 
έχουν δώσει αρνητικό αποτέλεσμα στις εξετάσεις του άρθρου 53 μέσα 
στις 30 πριν από την είσοδό τους ημέρες. 

β) Εκτροφές Τ3, Β3 ή Β4 ως προς τη φυματίωση και τη βρουκέλ- 
λωση. 

Άρθρο 60 

Μέτρα σε απαλλαγμένες από Ε.Λ. εκτροφές και 
προστασία τους από τη φυματίωση και βρουκέλλωση 

1. Μετά το χαρακτηρισμό μιας εκτροφής ως απαλλαγμένης Ε.Λ., 
όλα τα ηλικίας άνω των 24 μηνών βοοειδή αυτής υποβάλλονται σε κλι¬ 
νική εξέταση και στις εξετάσεις του άρθρου 53 μία φορά το χρόνο. 

2. Τα νέα βοοειδή που εισάγονται στις απαλλαγμένες από την Ε.Λ. 
εκτροφές πρέπει να προέρχονται από: 

α) Εκτροφές απαλλαγμένες από την Ε.Λ. και να έχουν δώσει αρνη¬ 
τικό αποτέλεσμα στις εξετάσεις του άρθρου 53 μέσα στις 30 πριν από 
την είσοδό τους ημέρες. 

β) Εκτροφές κατηγοριών Τ3, Β3 και Β4. 

3. Τα αναφερόμενα στην παράγραφο 2 πρέπει να προκύπτουν από τη 
σχετική άδεια διακίνησης και τα συνοδευτικά έγγραφα του άρθρου 7 
που χορηγούνται από το Α.Κ. στο μητρώο του οποίου είναι γραμμένα τα 
νεοεισαγόμενα στην εκτροφή βοοειδή. 

4. Σε περίπτωση που δεν τηρήθηκε η διαδικασία της παραγρ. 2 πε- 
ριπτ. α, ο χαρακτηρισμός της εκτροφής σαν απαλλαγμένης από Ε.Λ. 
ανακαλείται, χαρακτηρίζεται αυτή σαν ύποπτη στη νόσο αυτή και εφαρ¬ 
μόζονται οι διαδικασίες του άρθρου 55. (Άρθρο 1 παρ. 5 Οδηγίας 88/ 
406/ΕΟΚ). 

Άρθρο 62 

Εξετάσεις σε πτώματα και, σφάγια βοοειδών 

1. Αν σε ένα πτώμα ή σφάγιο βοοειδούς διαπιστωθούν, κατά τη νε¬ 
κροψία ή τον κρεοσκοπικό έλεγχο, αντίστοιχα, όγκοι στα όργανα ή το 
λεμφικό σύστημα από τον κτηνίατρο που έκανε τη διαπίστωση, μέσω 
της υπηρεσίας του, στέλνονται υποχρεωτικά δείγματα των παραπάνω 
όγκων ή ιστών για εργαστηριακή ιστολογική εξέταση στα Κτηνιατρικά 
Εργαστήρια που ορίζονται από την αρμόδια κεντρική κτηνιατρική υπη¬ 
ρεσία. 

2. Παθολογικά υλικά των σφαγίων βοοειδών που κατά τις δοκιμές 
του άθρρου 53 έδωσαν θετικό για Ε.Λ. αποτέλεσμα, δύνανται να απο- 
στέλλοναι για ιστολογική εξέταση στα Εργαστήρια της παραγράφου 1. 

3. Τα αποτελέσματα των ιστολογικών εξετάσεων και των εξετάσεων 
του άρθρου 53 γνωστοποιούνται απαραίτητα στο οικείο Λ.Κ. και κατα- 
χωρούνται από αυτό σε ιδιαίτερο βιβλίο. ("Αρθρο 1 παρ. 6 Οδηγίας 88/ 
406/ΕΟΚ), 

Άρθρο 63 

Εφαρμογή ελάχιστου προγράμματος 

Κατά την εφαρμογή του Διατάγματος αυτού, σε περιοχές ή εκτροφές 
βοοειδών της χώρας, που δεν καλύπτονται από το πρόγραμμα του άρ¬ 
θρου 52, ισχύουν οι διατάξεις του Κεφαλαίου αυτού στα πλαίσια των 


οποίων εφαρμόζεται ένα ελάχιστο πρόγραμμα εξυγίανσης της βοοτρο- 
φίας από την ενζωοτική λεύκωση των βοοειδών. 

Άρθρο 64 

Εφαρμογή μέτρων κατά της Ε.Λ. των βοοειδών 

1. Για την εξυγίανση της βοοτροφίας από την ενζωοτική λεύκωση 
των βοοειδών επιβάλλονται υποχρεωτικά τα εξής μέτρα: 

α) Ιστολογική εξέταση όλων των νεοπλασματικών όγκων ή των νεο- 
πλασματικών διηθήσεων που διαπιστώνονται στα όργανα και το λεμ¬ 
φικό σύστημα των βοοειδών κατά τη διενέργεια νεκροψιών ή κρεοσκοπι- 
κού ελέγχου ή χειρουργικών επεμβάσεων. 

β) Ορρολογική εξέταση των βοοειδών που κλινικά παρουσιάζουν 
όγκους στα όργανα ή το λεμφικό σύστημα που γίνεται σύμφωνα με το 
Διάταγμα αυτό. 

2. Οι εξετάσεις της προηγουμένης παραγράφου διενεργούνται από τα 
Κτηνιατρικά Εργαστήρια της παραγρ. 2 του άρθρου 53 και της πα¬ 
ραγρ. I του άρθρου 62 προς τα οποία τα οικεία Α.Κ. αποστέλλουν τα 
κατά περίπτωση παθολογικά υλικά. 

Άρθρο 65 

Μέτρα σε μολυσμένες από ενζωοτική λεύκωση των 
βοοειδών εκτροφές 

1. Αν σε μία εκτροφή βοειδών, κατά τις εξετάσεις που. περιλαμβάνο¬ 
νται στην παράγρ. 1 του άρθρου 64, διαπιστωθεί λευκωσικός όγκος που 
επιβεβαιώνεται με ορρολογική εξέταση και των υπολοίπων ζώων της 
εκτροφής προέλευσης ή βρεθούν ζώα που έδωσαν θετικό αποτέλεσμα 
για τη νόσο αυτή, τότε με απόφαση της οικείας νομαρχιακού επιπέδου 
κτηνιατρικής υπηρεσίας επιβάλλονται ,τα εξής περιοριστικά μέτρα: 

α) Η εκτροφή χαρακτηρίζεται μολυσμένη από ενζωοτική λεύκωση, 
τίθεται υπό την άμεση επίβλεψη του οικείου Α.Κ. και απομονώνονται 
όλα τα βοοειδή αυτής. ...... 

β) Όλα τα ηλικίας άνω των 6 μηνών βοοειδή-αυτής υποβάλλονται 
υποχρεωτικά στις ορρολογικές εξετάζεις.?ω’·> προβλέπονται από το Διά¬ 
ταγμα αυτό. 

Στις ίδιες εξετάσεις υποβάλλονται και τα βοοειδή άλλων εκτροφών 
που ήλθαν σε επαφή με αποδεδειγμένα προσβεβλημένο από ενζωοτική 
λεύκωση βοοειδές. 

--γ) Απομονώνονται σε ιδιαίτερο χώρο της εκτροφής τα βοοειδή στα 
οποία διαπιστώθηκε λευκωσικός όγκος που επιβεβαιώθηκε με ορρολο¬ 
γική εξέταση καθώς και εκείνα που στιςρρρρλογικ,ές εξετάσεις έδωσαν 
θετικό αποτέλεσμα, σημαίνονται από τα Α·Κ. με διάτρηση του δεξιού 
τους αυτιού σε σχήμα στρογγυλό, που είναι ομοιόμορφο σε όλη τη χώρα 
και επιβάλλεται η υποχρεωτική σφαγή τους. 

δ) Απαγορεύεται η είσοδος νέων βοοειδών στην εκτροφή καθώς κάι η 
έξοδος από αυτή κάθε βοοειδούς. Από την απαγόρευση εξόδου εξαιρού¬ 
νται μόνο τα βοοειδή που προορίζονται για άμεση σφαγή κάτω από τον 
έλεγχο των κτηνιατρικών αρχών. Τα βοοειδή αυτά θα συνοδεύονται 
από την κατά περίπτωση άδεια διακίνησης που προβλέπεται από το άρ¬ 
θρο 7 . ' , 

ε) Υποβάλλονται υποχρεωτικά στις εξετάσεις της περιπτ. α της παρ. 
1 του άρθρου 64 και δείγματα παθολογικών υλικών των σφαγίων βοο¬ 
ειδών που έδωσαν θετικό αποτέλεσμα στις δοκιμές της περιπτ. β της 
Ιδιας παραγράφου. 

στ) Τα αποτελέσματα των εξετάσεων του άρθρου 64 γνωστοποιού¬ 
νται απαραίτητα από τα Κτηνιατρικά Εργαστήρια στα οικεία Α.Κ. και 
καταχωρούνται τόσο από αυτά όσο και από τα Κτηνιατρικά Εργαστήρια 
σε ιδιαίτερο βιβλίο. 

2. Με απόφαση της αρμόδιας κεντρικής κτηνιατρικής υπηρεσίας του 
Υπουργείου Γεωργίας μπορεί να καθορίζονται και άλλα συμπληρωμα¬ 
τικά κατά της νόσου μέτρα. 

3. Στους ιδιοκτήτες των υποχρεωτικά σφαζομένων, κατά τα ανω¬ 
τέρω προσβλημένων από ενζωοτική λεύκωση βοοειδών, καταβάλλεται 
αποζημίωση, σύμφωνα με τα οριζόμενα από το άρθρο 19. 

Άρθρο 66 

Εξυγίανση των από ενζωοτική λεύκωση μολυσμένων 
εκτροφών - Άρση μέτρων 

1. Μετά τη σφαγή των προσβεβλημένων από την Ε.Λ. βοοειδών, όλα 
τα ηλικίας άνω των 6 μηνών βοοειδή της εκτροφής υποβάλλονται σε 
διαδοχικές ανά 4 έως 6 μήνες ορρολογικές εξετάσεις σύμφωνα με το 
Διάταγμα αυτό. 

2. Οι ανά 4 έως 6 μήνες ορρολογικές εξετάσεις της προηγουμένης 
παραγράφου επαναλαμβάνονται μέχρις ότου όλα τα ηλικίας άνω των 6 
μηνών βοοειδή της μολυσμένης εκτροφής δώσουν αρνητικά αποτελέ¬ 
σματα σε τρεις τουλάχιστον δοκιμές. Η πρώτη από τις δοκιμές αυτές 
διενεργείται δύο μήνες μετά τη σφαγή και του τελευταίου προσβεβλημέ¬ 
νου βοοειδούς οπότε μπορούν να αρθούν κατά τη διαδικασία που επιβλή¬ 
θηκαν, μέρος ή το σύνολο των περιοριστικών μέτρων. (Παράρτημα κεφ. 
Γ' παρ. 3 Οδηγίας 88/406/ΕΟΚ)». 

Άρθρο 4 

Τροποποίηση του άρθρου 23 του Π.Δ. 599/1985 (Α' 213) 
(Άρθρο 1 παρ. 3 της Οδηγίας 88/289/ΕΟΚ) 

1. Το πρώτο εδάφιο της περίπτ. β) της παρ. 1 του άρθρου 23 του 
Π.Δ. 599/1985 αντικαθίστανται ως εξής: 

«β) Τεμαχίων μικροτέρων από τεταρτημόρια ή των αποστεωμένων 
κρεάτων ή παραπροϊόντων ή βόειων συκωτιών τεμαχισμένων σε φέτες 
που προέρχονται από τα εργαστήρια τεμαχισμού που ελέγχονται σύμ¬ 
φωνα με το άρθρο 17 και τα οποία εγκρίθηκαν για το σκοπό αυτό». 

2. Ηισχύςτου παρόντος άρθρου αρχίζει την Ιηίανουαρίου 1989. 
Τροποποίηση και συμπλήρωση του Π.Δ. 125/1986 (Α' 43). 

Άρθρο 5 

1. Στο άρθρο 2 του Π.Δ. 125/1986 το κείμενο «80/1102 (ΕΕτομ. 
21 σελ. 244), το διορθωτικό της (Ε.Ε.Ε. 329/81 σελ. 22)». καταργεί- 
ται και στο τέλος του ίδιου άρθρου η τελεία αντικαθίσταται με κόμμα και 
προστίθεται το εξής κείμενο: «ως και την Οδηγία 88/406 της 14ης 
Ιουνίου 1988 (ΕΕ αριθ. Ε. 194/22.7.1988 σελ. 1)» (Άρθρο 6 Οδη¬ 
γίας 88/406/ΕΟΚ). 

2. Το άρθρο 3 του ίδιου Π.Δ/τος συμπληρώνεται ως εξής: 

Μετά την περίπτ. ιστ) προστίθεται περίπτ. ιζ) που έχει ως εξής: 
«ιζ) Εκτροφή βοοειδών απαλλαγμένη από ενζωοτική λεύκωση: 
αα) Η εκτροφή, στην οποία δεν έγινε γνωστό είτε μετά από κλινική 

εξέταση είτε μετά από εξέταση που γίνεται σύμφωνα με το παράρτημα Ζ 
και δεν επιβεβαιώθηκε κανένα κρούσμα ενζωοτικής λεύκωσης των βοο¬ 
ειδών στη διάρκεια των δύο τελευταίων ετών. 

ββ) Όλα τα ζώα ηλικίας άνω των 24 μηνών, τα οποία ελέγχθηκαν 
κατά τη διάρκεια των 12 τελευταίων μηνών και αντέδρασαν αρνητικά 
σε δύο δοκιμασίες, οι οποίες διενεργούνται σύμφωνα με το παράρτημα Ζ 
σε διαστήματα τουλάχιστον τεσσάρων μηνών ή στην περίπτωση εκτρο¬ 
φής που ικανοποίησε ήδη αυτή την απαίτηση, σε μία μόνο δοκιμή που 
γίνεται σύμφωνα με το πιο πάνω παράρτημα. '~- 

γγ) Μετά την ημερομηνία του πρώτου ελέγχου υπάρχουν πλέον μό¬ 
νον τα ζώα που έχουν γεννηθεί εκεί ή προέρχονται από εκτροφή βοοει¬ 
δών απαλλαγμένη από την ενζωοτική λεύκωση» (Άρθρο 1 παρ. 1 Οδη¬ 
γίας 88/406/ΕΟΚ). 

Άρθρο 6 

Το άρθρο 4 του Π.Δ. 125/1986 τροποποιείται ως εξής: 
α) Η περίπτωση ι της παρ. 2 αντικαθίσταται ως εξής: 

«ι) Εφόσον πρόκειται για βοοειδή εκτροφής για αναπαραγωγή καθα¬ 
ρών φυλών, όπως καθορίζονται στο άρθρο 6α του Ν.Δ. 185/1973 
«Περί μέτρων βελτιώσεως της Κτηνοτροφίας» (Α' 262) όπως αυτό συ¬ 
μπληρώθηκε με το Π.Δ. 306/1981 (Α' 88), που προορίζονται απο¬ 
κλειστικά για αναπαραγωγή και έχουν μεγάλη αξία, να προέρχονται 
από εκτροφή: 

αα) Στην οποία δεν έχει διαπιστωθεί κανένα γεγονός από επίσημο 
κτηνίατρο, κατά τα δύο τελευταία χρόνια, που να του επιτρέπει τη δη¬ 
μιουργία υποψίας για την ύπαρξη περίπτωσης ενζωοτικής λεύκωσης 
των βοοειδών. 

ββ) Της οποίας ο ιδιοκτήτης έχει δηλώσει ότι δεν έχει περιέλθει στην 
αντίληψή του κάποιο παρόμοιο γεγονός και επιπλέον δήλωσε έγγραφα 
ότι το ζώο ή τα ζώα προορίζονται για την Ελλάδα έχουν γεννηθεί και 
εκτραφεί στην εκτροφή αυτή ή υπήρξαν συνεχώς μέλη της εκτροφής αυ¬ 
τής, κατά τους δώδεκα (12) τελευταίους μήνες». (Άρθρο 1 παρ. 2 της 
Οδηγίας 88/406/ΕΟΚ). 

β) Η περίπτ. στ) της παρ. 3 αντικαθίσταται ως εξής: 

«στ) Να προέρχονται από εκτροφή, στην οποία δεν υπήρξε ένδειξη 
κρούσματος ενζωοτικής λεύκωσης των βοοειδών, κατά τη διάρκεια των 
δύο τελευταίων ετών, και, αν είναι ηλικίας άνω των δώδεκα (12) μη¬ 
νών, να έχουν υποβληθεί σε ορρολογική δοκιμή, σύμφωνα με τα οριζό¬ 
μενα στο Παράρτημα Ζ με αρνητικό αποτέλεσμα που πραγματοποιείται 
μέσα σε προθεσμία τριάντα (30) ημερών πριν από τη φόρτωση. 


Κατ’ εξαίρεση η δοκιμή αυτή δεν απαιτείται για τα αρσενικά βοοειδή 
και τα ευνουχισμένα ηλικίας κάτω των τριάντα (30) μηνών που προορί¬ 
ζονται για παραγωγή κρέατος εφ’ όσον αυτά τα ζώα έχουν ταυτοποιηθεί 
με ένα ειδικό σήμα κατά τη φόρτωσή τους και η αρμόδια Κτηνιατρική 
υπηρεσία του Υπουργείου Γεωργίας λαμβάνει όλα τα κατάλληλα μέτρα 
για την πρόληψη της μετάδοσης της ασθένειας στις εγχώριες εκτροφές» 
(Άρθρο 1 παρ. 3 της Οδηγίας 88/406/ΕΟΚ). 

γ) Το δεύτερο εδάφιο της παρ. 4 «Προκειμένου για χοίρους βάρους 
άνω των είκοσι πέντε (25) χιλιόγραμμων, πρέπει να παρουσιάζουν κατά 
τις δοκιμές που πραγματοποιούνται τριάντα (30) ημέρες πριν τη φόρ¬ 
τωση», (αντικαθίσταται ως εξής: «Προκειμένο για χοίρους αναπαραγω¬ 
γής ηλικίας άνω των 4 μηνών, πρέπει να παρουσιάζουν κατά τις δοκι¬ 
μές που πραγματοποιούνται τριάντα (30) ημέρες πριν τη φόρτωση». Η 
"παρούσα περίπτωση αξίζει να ισχύει από την 1η Οκτωβρίου 1989. 
(Άρθρο 1 παρ. 2 της Οδηγίας 89/360/ΕΟΚ). 

Άρθρο 7 

(Άρθρο 1 παρ. 4 της Οδηγίας 88/406/ΕΟΚ) 

Η περίπτ. ζ) της παρ. 1 του άρθρου 8 του Π.Δ. 125/1986 αντικαθί¬ 
σταται ως εξής: 

«ζ) Των θήλεων βοοειδών ηλικίας κάτων των τριάντα (30) μηνών 
που προορίζονται για την παραγωγή κρέατος, τα οποία κατά παρέκ¬ 
κλιση του άρθρου 4 παρ. 3 περίπτ. στ’ του Δ/τος αυτού δεν έχουν υπο¬ 
βληθεί σε ορρολογική δοκιμή. Τα ζώα αυτά πρέπει να φέρουν ένα ειδικό 
σήμα. Στην περίπτωση αυτή λαμβάνονται από τις αρμόδιες Κτηνιατρι¬ 
κές Υπηρεσίες του Υπουργείου Γεωργίας όλα τα κατάλληλα μέτρα για 
την αποτροπή του κινδύνου μόλυνσης των εκτροφών της Ελλάδος». 

Άρθρο 8 

(Άρθρο 1 παρ. 5 της Οδηγίας 88/406/ΕΟΚ) 

Η παρ. 2 του άρθρου 9 του Π.Δ. 125/1986 αντικαθίσταται ως εξής: 

«2. Όσον αφορά ιδιαίτερα την ενζωοτική λεύκωση των βοοειδών και 
εφόσον πρόκειται για ζώα που αναφέρονται στο άρθρο 4 παρ. 2 περίπτ. 
ι, τηρουμένων των γενικών διατάξεων της Συνθήκης της Ρώμης, απαι¬ 
τείται επί πλέον όλα τα ζώα της εκτροφής προέλευσης που είναι ηλικίας 
άνω των είκοσι τεσσάρων (24) μηνών, κατά την ημερομηνία της δοκι¬ 
μής, να έχουν αντιδράσει αρνητικά σε μία ορρολογική δοκιμή που έχει 
πραγματοποιηθεί σύμφωνα με το παράρτημα Ζ του Δ/τος αυτού. Εν 
τούτοις τέτοιες εγγυήσεις δεν απαιτούνται κατά την αποστολή στην Ελ¬ 
λάδα ζώων που προέρχονται από ένα Κράτος μέλος των Ε.Κ., το οποίο 
έχει αναγνωρισθεί, σύμφωνα με την Κοινοτική διαδικασία του άρθρου 
12 της οδηγίας 64/432/ΕΟΚ του Συμβουλίου, ότι παρέχει επαρκείς 
εγγυήσεις ως προς την ενζωοτική λεύκωση των βοοειδών». 

Άρθρο 9 

Το παράρτημα ΣΤ, ΥΠΟΔΕΙΓΜΑ 1 του π.δ. 125/1986 τροπο¬ 
ποιείται ως εξής: 

α) Στην παρ. V «Υγειονομικές πληροφορίες»: η περίπτ. ε αντικαθί¬ 
σταται ως εξής: 

«ε. Διατηρήθηκαν κατά τους τελευταίους δώδεκα (12) μήνες (5) ή, 
αν έχουν ηλικία κάτω των δώδεκα (12) μηνών από τη γέννησή τους, σε 
εκτροφή στην οποία, από όσα γνωρίζει ο υπογράφουν και όπως εδήλωσε 
ο ιδιοκτήτης, δεν διαπιστώθηκε καμμία περίπτωση ενζωοτικής λεύκω¬ 
σης των βοοειδών (2) (12) κατά τα τρία τελευταία έτη (5). 

- Προέρχονται από εκτροφή, στην οποία δεν υπήρξε ένδειξη κρού¬ 
σματος ενζωοτικής λεύκωσης των βοοειδών κατά τα τρία (3) τελευταία 
έτη (2). 

- Κατά την ημέρα της εξέτασης, όλα τα βοοειδή ηλικίας άνω των εί¬ 
κοσι τεσσάρων (24) μηνών έχουν υποβληθεί (2) (12), κατά τους δώ¬ 
δεκα (12) τελευταίους μήνες (5), σε ορρολογική δοκιμή, με αρνητικό 
αποτέλεσμα (13). 

- Έχουν, μέσα στην ταχθείσα προθεσμία των τριάντα (30) ημερών 
(5), αντιδράσει αρνητικά (2) (5) (11) σε μία ορρολογική δοκιμή (13) για 
τη διαπίστωση ενζωοτικής λεύκωσης βοοειδών, 

- προορίζονται για πάχυνση (2) (11) «(Άρθρο 1 παρ. 8 Οδηγίας 88/ 
. 406/ΕΟΚ) 

β) Στην ίδια παρ. V οι υποσημειώσεις (11), (12) και (13) αντικαθί¬ 
στανται ως εξής: 

«(11) Αυτή η εξαίρεση επιτρέπεται μόνο στην περίπτωση των αρσενι¬ 
κών ζώων ηλικίας κάτω των τριάντα (30) μηνών, που προορίζονται για 
πάχυνση, εφόσον αυτά τα ζώα έχουν σημανθεί με χωριστό τρόπο και 
υποβάλλονται σε Ιδιαίτερο έλεγχο στην Ελλάδα. 

(12) Αυτή η ένδειξη είναι απαραίτητη μόνο για ζώα αναπαραγωγικά 
καθαρής φυλής που προορίζονται αποκλειστικά για αναπαραγωγή και 
τα οποία έχουν μεγάλη αξία. 

(13) Η ορρολογική δοκιμή διεξήχθηκε σύμφωνα με το παράρτημα Ζ 
της οδηγίας 64/432/ΕΟΚ» (’Αρθρο 1 παρ. 8 Οδηγίας 88/406/ 
ΕΟΚ). 

γ) Στο Παράρτημα ΣΤ, Υπόδειγμα III προστίθενται οι υποσημειώ¬ 
σεις 5 και 6 (η οποία και τροποποιείται) που έχουν ως εξής: 

«(5) Η προθεσμία αυτή αναφέρεται στην ημέρα φόρτωσης. 

(6) Η δοκιμή οροσυγκόλλησης και η αντίδραση σύνδεσης του συ¬ 
μπληρώματος θα διενεργούνται μόνο στους χοίρους αναπαραγωγής 
ηλικίας άνω των 4 μηνών» (Άρθρο 1 παρ. 3 Οδηγίας 89/360/ΕΟΚ). 
Η ισχύς της υποσημείωσης (6) αρχίζει την 1η Οκτωβρίου 1989. 

Άρθρο 10 

(Άρθρο 1 παρ. 9 της Οδηγίας 88/406/ΕΟΚ) 

Το παράρτημα Ζ του Π.Δ. 125/1986 αντικαθίσταται ως εξής: 

«ΠΑΡΑΡΤΗΜΑ 2 

ΔΟΚΙΜΕΣ ΓΙΑ ΤΗΝ ΑΝΙΧΝΕΥΣΗ 
ΤΗΣ ΕΝΖΩΟΤΙΚΗΣ ΛΕΥΚΩΣΗΣ ΤΩΝ ΒΟΟΕΙΔΩΝ 

Η ανίχνευση της ενζωοτικής λεύκωσης των βοοειδών πραγματο¬ 
ποιείται με τη δοκιμή της ανοσοδιάχυσης υπό τις συνθήκες που περιγρά- 
φονται κατωτέρω στα σημεία Α και Β ή με τη δοκιμασία της ενζυματι- 
κής ανοσοαπορρόφησης (ΕΕΙ5Α) υπό τις συνθήκες που περιγράφονται 
κατωτέρω στο σημείο Γ. Η μέθοδος της ανοσοδιάχυσης εφαρμόζεται 
μόνο στις δοκιμές επί κάθε ζώου χωριστά. 

Αν υπάρξει δεόντως αιτιολογημένη αμφισβήτηση των αποτελεσμά¬ 
των των δοκιμών, διενεργείται συμπληρωματικός έλεγχος με τη μέ¬ 
θοδο της ανοσοδιάχυσης. 

Α. Δοκιμή διαχύσεως ανοσοσφαιρίνης σε πλάκες γελόζης 

1. Το αντιγόνο που χρησιμοποιείται σ’ αυτή τη δοκιμή πρέπει να πε¬ 
ριέχει γλυκοπρωτεΐνες του ιού της λευκώσεως των βοοειδών. Το αντι¬ 
γόνο πρέπει να είναι τυποποιημένο σύμφωνα με ένα πρότυπο ορρό (ορ¬ 
ρός Εΐ) που προμηθεύει το Κρατικό Κτηνιατρικό Ορρολογικό Εργαστή¬ 
ριο της Κοπεγχάγης. 

2. Τα κρατικά ινστιτούτα που αναφέρονται κατωτέρω πρέπει να 
έχουν την ευθύνη για τον έλεγχο του τυποποιημένου αντιγόνου του ερ¬ 
γαστηρίου σε σχέση με τον επίσημο πρότυπο ορρό ΕΟΚ (ορρός ΕΙ) που 
προμηθεύει το Κρατικό Κτηνιατρικό Ορρολογικό Εργαστήριο της Κο- 
πεγχάγης. 

α) Γερμανία (ΟΔ): Βυη8θ5ίόΓδοΙιιιη"δΐιη3ΐ3ΐΐ ΓΟγ νίηΐδίααη- 

λΐιείΐοη 3βΓ ΤίοΓΟ, ΤϋΙήη^οη 

β) Βέλγιο: ΙιΐδΐίΐαΙ ηαΐίοη&Ι 8ε τεείιετεΐιεδ νέΐέπηώ- 

Γβδ, Βηαχείΐεβ 

γ) Γαλλία: ΕαΒοι&ΐοίΓε ηαϋοηαΐ ιΐε ρηΐΐιοίορε Βο- 

νΐηβ, ίγοη 

δ) Μέγα Δουκάτο 
του Λουξεμβούργου: 

ε) Ιταλία: Ιηδίΐΐιιΐο ΖοοριοΓιΙίΐΐΐίοο δρεηιηεηίαίε, 

Ρεηΐ£ΐα 

στ) Κάτω Χώρες: Οεηΐτ&ίΐΐ Οίει-βοηεεδΒυιΜίβ ΙηβΙϊΙιιυΙ, Αί- 

(Ιεΐίηβ, ΚοΙίεπΙσιτι 

ζ) Δανία: ΒΐΗίεηδ νείειίη&ειε δετυιτι Ε&ΒοπΚο- 

νίαιη, Οορεηΐι&βεη 

η) Ιρλανδία: νείεπηαιγ ΚεδεατεΗ ΕαΒοπιίοιγ, ΑΒΒοΐ- 

δίοννπ, ϋυΒΙϊη 

0) Ηνωμένο Βασίλειο: 

1. Μεγάλη Βρετανία: — ΤΙιε Οεπίτσί νείειΐιιοιγ ΒαΒοπιΙοιγ, 

\νεγΒ)ί(1§ε, Εης1αη8 

2. Βόρειος Ιρλανδία: — ΤΙιε νείεπηαιγ Κεδεοτεΐτ ΕβΒοκιίοιγ, 

δίοπηοηΐ, ΒεΙΓίΐδΙ 

ι) Ισποινία: ΕβΒοΓβίοπο 8ε δαηίιίαιΐ γ Ρτοάυεείόη 

Αηϊιηαΐ 3ε Βυτεείοηα 

ια) Πορτογαλία: ΕαΒοπιΐόΓίο Νβεϊοη&Ι 3ε Ιηνεδίίβίΐςόο νε- 

Ιεπηάπα - ΕίδΒοα 

3. Τα πρότυπα αντιγόνα των κατ’ ιδίαν εργαστηρίων πρέπει να πα¬ 
ρουσιάζονται τουλάχιστον μία φορά το χρόνο στα εργαστήρια αναφοράς 
ΕΟΚ που αναφέρονται στην παράγραφο 2 για να δοκιμάζονται σε σχέση 
με τον πρότυπο ορρό ΕΟΚ; Ανεξάρτητα από αυτή την τυποποίηση, το 
χρησιμοποιούμενο αντιγόνο δύναται να ελεγχθεί σύμφωνα με το τμήμα 
Β του παραρτήματος. 


4. Τα αντιδραστήρια για τη δοκιμή είναι τα ακόλουθα: 

α) αντιγόνο: το αντιγόνο πρέπει να περιέχει ειδικές γλυκο-πρωτεΐνες 
του ιού της ενζωοτικής λευκώσεως των βοοειδών που έχει τυποποιηθεί 
σύμφωνα με τον επίσημο ορρό ΕΟΚ· 
β) ο ορρός προς δοκιμή· 
γ) ένας γνωστός θετικός ορρός ελέγχου· 
δ) γελόζη 
0,8% άγαρ 
8,5% ΝαΟ 

Ρυθμιστικό διάλυμα Τηδ 0,05 Μ ρΗ 7,2, 15 ιηΐ αυτής της γελόζης 
πρέπει να εισαχθούν σε ένα τρυβλίον του ΡεΙιϊ διαμέτρου 85 ιηιτι, που 
δίνει βάθος 2,6 οι οι γελόζης. 

5. Πρέπει να πραγματοποιηθεί μία πειραματική διάταξη επτά οπών 
απαλλαγμένων από υγρασία με διάτρηση της γελόζης μέχρι το βάθος 
της πλάκας· αυτό το δίκτυο αποτελείται από μία κεντρική οπή και γύρω 
της σε κύκλο έξι περιφερειακές οπές. 

Διάμετρος της κεντρικής οπής: 4 ιογο. 

Διάμετρος των περιφερειακών οπών: 6 πιπι. . 

Απόσταση μεταξύ κεντρικών και περιφερειακών οπών: 3 τηητ. 

6. Η κεντρική οπή πρέπει να γεμίσει με το πρότυπο αντιγόνο. Οι πε¬ 
ριφερειακές οπές 1 και 4 (βλέπε διάγραμμα κατωτέρω) γεμίζουν με το 
γνωστό θετικό ορρό, οι οπές 2, 3, 5 και 6 με τον ορρό προς δοκιμή. Οι 
οπές πρέπει να γεμίσουν μέχρι εξαφανίσεως του μηνίσκου. 

Ο 1 

6 ο .0 2. 

Ο 

5 Ο ο 3 

<♦0 

7. Προκύπτουν οι κάτωθι ποσότητες: 

αντιγόνο: 32 μικρόλιτρα 

ορρός ελέγχου: 73 μικρόλιτρα 

ορρός προς δοκιμή: 73 μικρόλιτρα 

8. Η επώαση πρέπει να διαρκέσει 72 ώρες σε.θερμοκρασία περιβάλ¬ 
λοντος 20-27° 0 μέσα σε κλειστό υγρό θάλαμοι 

9. Η δοκιμή δύναται να αναγνωρισθεί μετά από 24 ώρες και κατόπιν 
μετά από 48 ώρες, αλλά κανένα τελικό αποτέλεσμα δεν δύναται να επι¬ 
τευχθεί πριν από 72 ώρες: 

α) ένας ορρός προς δοκιμή είναι θετικός αν σχηματίζει ειδική κα¬ 
μπύλη καθιζήσεως με το αντιγόνο του ιού της λευκώσεως των βοοειδών 
και αν αυτή η καμπύλη συμπίπτει με αυτή του ορρού ελέγχου· 
β) ένας ορρός προς δοκιμή είναι αρνητικός αν δεν σχηματίζει ειδική 
καμπύλη καθιζήσεως με το αντιγόνο του ιού της λευκώσεως των βοοει¬ 
δών και αν δεν κάμπτει τη γραμμή του ορρού ελέγχου· 

γ) η αντίδραση θεωρείται ότι έχει αμφίβολο αποτέλεσμα αν: 
ΐ) κάμπτει τη γραμμή του ορρού ελέγχου προς την οπή του αντιγόνου 
του ιού της λευκώσεως των βοοειδών δίχως να σχηματίζει ορατή κα¬ 
μπύλη καθιζήσεως με το αντιγόνο ή 

ίί) αν δεν είναι δυνατόν να ερμηνευθεί ως αρνητική ή θετική. Για αντι¬ 
δράσεις με αμφίβολα αποτελέσματα, δύναται να επαναληφθεϊ η δοκιμή 
και να χρησιμοποιηθεί συμπεπυκνωμένος ορρός. 

Β. Μέθοδος τυποποιήσεως του αντιγόνου 
Απαιτούμενα διαλύματα και υλικά: 

1. 40 ιηΐ. γελόζης 1,5% σε ρυθμιστικό διάλυμα 0,05 Μ ΤΗδ/ΗΟΕ, 
ρΗ 7,2 με 8,5 Ν»α. 

2.15 ιπΐ. ενός ορρού λευκώσεως των βοοειδών έχοντος αντισώματα 
μόνον έναντι των γλυκοπρωτεϊνών το ιού της λευκώσεως των βοοειδών, 
ορρού σε διάλυση 1:10 σε ρυθμιστικό διάλυμα 0,05 Μ Τιΐδ/ΗΟΙ. ρΗ 
7,2 με 8,5% Ναοί. 

3.15 ιηιτι ενός ορρού λευκώσεως των βοοειδών έχοντος αντισώματα 
μόνον έναντι των γλυκοπρωτεϊνών του ιού της λευκώσεως των βοοει¬ 
δών, ορρού σε διάλυση 1:5 σε ρυθμιστικό διάλυμα 0,05 Μ Τιϊδ/ΗΟΙ, 
ρΗ 7,2 με 8,5% ΝαΟ. 

4. Τέσσερα τρυβλία του ΡεΙπ από πλαστική ύλη, διαμέτρου 85 ιπη. 

5. Ένας στιγεύς (τριπητήρι) διαμέτρου 4-6 ιηιη. 

6. Ένα αντιγόνο αναφοράς. 

7. Το αντιγόνο προς τυποποίηση. 

8. Λουτρό θερμού ύδατος (56° 0). 

Τρόπος ενέργειας: 

Διαλύεται η γελόζη (1,6%) στο ρυθμιστικό διάλυμα Τγμ/ΗΟΙ, θερ- 
μαίνοντας προσεχτικά μέχρι τους 100° 0. * 


Τοποθετείται στο λουτρό ύδατος 56 °0 για μία περίπου ώρα. Επίσης, 
τοποθετούνται στο λουτρό ύδατος 56° 0 τα διαλύματα του ορρού της 
λεΰκωσης των βοοειδών. 

Εν συνεχεία αναμιγνύονται 15 πιΐ του διαλύματος της γελόζης σε 
56°0 μετά 15 πτί του ορρού της λεΰκωσης των βοοειδών (1:10) ανακι- 
νούνται γρήγορα και χύνονται σε δύο τρυβλία του Ρβΐπ, από 15 ηαΐ στο 
καθένα. Επαναλαμβάνεται αυτή η διαδικασία με τον ορρό της λεύκωσης 
των βοοειδών διαλυμένο 1:5. 

Όταν η γελόζη έχει σκληρύνει, οι οπές σ’ αυτήν γίνονται ως εξής: 


Τρυβλιον ΡεΡρΐ αοιθ. 1 
οορος 1:10 



Τρυβλ ί ον ΡβϋΓί αρι.9, 3 
ορρός .1:5 




Τρυβλ ί ον ΡθΡγ’. οι ρ . '■! 


ορρός 1:5 





Προσθήκη αντιγόνων: 
Ι.^Τρυβλία ΡεΙπ 
οπή Α 
οπ ή Β 
οπές Γ+Ε 
■ οπή Λ 

II, Τρυβλία ΡβΒϊ 2 και 4 
οπή Α 
οπή Β 
οπή Γ 
οπή Δ 


1 και 3 


αδιάλυτο αντιγόνο αναφοράς, 
αντιγόνο αναφοράς αραιωμένο 1:2, 
αντιγόνο αναφοράς, 
αδιάλυτο αντιγόνο προς δοκιμή 

αδιάλυτο αντιγόνο δοκιμής, 
αντιγόνο δοκιμής αραιωμένο 1:2, 
αντιγόνο δοκιμής αραιωμένο 1:4, 
αντιγόνο δοκιμής αραιωμένο 1:8 


Συμπληρωματικές οδηγίες. 

1. Το πείραμα πρέπει να διεξαχθεί με δύο βαθμούς αραίωσης του ο 


ορρού (1:5 και 1:10) για να επιτευχθεί η πλέον ευνοϊκή καθίζηση. 

2. Αν η διάμετρος καθίζησης είναι πολύ μικρή «α για τους δυο βαθ¬ 
μούς αραίωσης, τότε ο ορρός πρέπει να αραιωθεί περαιτέρω. _ 

3. Αν η διάμετρος καθίζησης είναι υπερβολική για τους δύο βαθμούς 

αραίωσης και αν το ίζημα εξαφανίζεται, απαιτείται χαμηλότερος βαθ¬ 
μός αραίωσης για τον ορρό. . 

4. Η τελική συμπύκνωση της γελόζης πρέπει να είναι 0,8% και των 
ορρών 5% και 10% αντιστοίχως. 

5. Να σημειωθούν οι μετρημένες διάμετροι στο ακόλουθο σύστημα 
συντεταγμένων. Το διάλυμα εργασίας είναι αυτό όπου καταγράφεται η 
αυτή διάμετρος για το αντιγόνο προς δοκιμή και για το αντιγόνό αναφο¬ 
ράς. 

Γ. Δοκιμή ενζυματικής ανοσοαπορρόφησης (ΕΕΙ5Α) για την ανί¬ 
χνευση της ενζωοτικής λεύκωσης των βοοειδών. 

1. Για τη μέθοδο ΕΕΙ5Α πρέπει να χρησιμοποιούνται τα ακόλουθα 
υλικά και αντιδραστήρια: 

α) μικροπλάκες στερεάς φάσης, κυαθίσκοι (οιινοΐΐοδ) ή οιαδήποτε 
άλλη στερεά φάση. 

β) το αντιγόνο είναι καθηλωμένο στη στερεά φάση με ή χωρίς τη βοή¬ 
θεια πολυκλωνικού ή μονοκλωνικοό δεσμευτικού αντισώματος. 

Εάν το αντιγόνο είναι συνδεδεμένο απευθείας στη στερεά φάση, όλα 
τα δείγματα της δοκιμασίας που αντιδρούν θετικά πρέπει να επανελέγ¬ 
χονται έναντι του αντιγόνου - μάρτυρα. Το αντιγόνο - μάρτυρας πρέπει 
να είναι ταυτόσημο με το εξεταζόμενο αντιγόνο, με εξαίρεση τα αντιγόνα 
ιού της λεύκωσης των βοοειδών (Ε.Λ.). Εάν τα δεσμευτικά αντισώματα 
είναι συνδεδεμένα στη στερεά φάση, τα αντισώματα δεν πρέπει να αντι¬ 
δρούν σε άλλα αντιγόνα εκτός των αντιγόνων ιού ενζωοτικής λεύκωσης 
των βοοειδών Ε.Λ. 

γ) Το βιολογικό υγρό που πρόκειται να δοκιμαστεί (ορρός ή γάλα)· 

δ) θετικός και αρνητικός μάρτυρας - 

ε) σύζευγμα: είτε αντιβόειος ανοσοσφαιρϊνη ενωμένη με βιοτίνη ή συ- 
ζευγμένη με ένζυμο, είτε αντι-Ε.Λ-βική ανοσοσφαιρϊνη ενωμένη με βιο- 
τίνη ή συζευγμένη με ένζυμο· 

στ) αβιδίνη για τις αναλύσεις που χρησιμοποιούν παρασκευάσματα 
ανοσοσφαιρίνης με βιοτίνη· 

ζ) υπόστρωμα κατάλληλο για το χρησιμοποιούμενο ένζυμο - 

η) ανασχετικό διάλυμα - 

0) ρυθμιστικά διαλύματα για την αραίωση των υπό δοκιμασία δειγ¬ 
μάτων, την παρασκευή των αντιδραστηρίων και την πλύση - 

ι) σύστημα ανάγνωσης με ηθμούς που να αντιστοιχούν στο χρησιμο¬ 
ποιούμενο υπόστρωμα. 

2. Τυποποίηση και βαθμός ευαισθησίας της δοκιμής. 

Η ανάλυση ΕΕΙ5Λ πρέπει να είναι τόσο ευαίσθητη ώστε ο ορρός Ε4 
να αντιδρά θετικά όταν αραιώνεται στο δεκαπλάσιο (προκειμένου περί 
δειγμάτων ορρού) ή στο 250πλάσιο (προκειμένου περί δειγμάτων γά- 
'λακτος) της αραίωσης που προέρχεται από την ανάμειξη των επιμέρους 
δειγμάτων. 

Στις αναλύσεις όπου τα δείγματα (ορρού και γάλακτος) υποβάλλο¬ 
νται σε δοκιμασία ξεχωριστά, ο ορρός Ε4, αραιωμένος σε αναλογία 
1:10 (προκειμένου περί αρνητικού ορρού) ή σε αναλογία 1:250 (προκει¬ 
μένου περί αρνητικού γάλακτος) πρέπει να αντιδρά θετικά κατόπιν δοκι¬ 
μής με την ίδια αραίωση που χρησιμοποιείται για τις δοκιμές των μεμο¬ 
νωμένων δοκιμών. 

Ο ορρός Ε4 διατίθεται από το εθνικό εργαστήριο κτηνιατρικής της 
Κοπεγχάγης. 

3. Προϋποθέσεις χρησιμοποίησης της δοκιμής ΕΕ15Α. 

Η μέθοδος ΕΙ,ΙδΑ μπορεί να χρησιμοποιηθεί σε δείγμα γάλακτος 
που έχει ληφθεί από το σύνολο του γάλακτος που προέρχεται από εκμε¬ 
τάλλευση που περιλαμβάνει τουλάχιστον 30% αγελάδες προορισμένες 
για παραγωγή γάλακτος σε περίοδο θηλασμού, υπό την προϋπόθεση το 
δείγμα να λαμβάνεται από το γάλα που προέρχεται από 50 το πολύ 


αγελάδες και σε σύνολο ορρού συγκεντρωμένου γάλακτος που έχει λη- 
φθεί από αριθμό αγελάδων μεταξύ 20 και 50, κατ’ ανώτατο όριο, και 
όταν το σύνολο του γάλακτος προέρχεται από περισσότερες από 50 αγε¬ 
λάδες, ο αριθμός των δειγματοληψιών αυξάνεται ανάλογα. 

Η μέθοδος ΕΙ.Ι5Α μπορεί επίσης να εφαρμόζεται σε δειγματοληψία 
αίματος από 50 ζώα το πολύ. 

Σε περίπτωση που γίνεται χρήση μιας από τις προαναφερόμενες δυ¬ 
νατότητες πρέπει να ληφθούν μέτρα ώστε να εξασφαλιστεί αντιστοιχία 
μεταξύ των ληφθέντων δειγμάτων και των ζώων από τα οποία προέρ¬ 
χονται το εξεταζόμενο γάλα ή οι ορροί. 

Σε περίπτωση θετικού αποτελέσματος σε ένα από τα δείγματα, το 
ζωικό κεφάλαιο πρέπει να παραμείνει υπό επίσημο έλεγχο μέχρις ότου 
διαπιστωθεί αρνητικό αποτέλεσμα σε τουλάχιστον δύο μεμονωμένες δο¬ 
κιμές πραγματοποιούμενες σε διάστημα τουλάχιστον τεσσάρων μηνών, 
σε όλα τα βοοειδή ηλικίας άνω των έξι μηνών σύμφωνα με τις προανα¬ 
φερόμενες διατάξεις και σε εργαστήριο που επιθεωρείται απευθείας από 
ένα εργαστήριο που αναφέρεται στο σημείο Α». 

Άρθρο 11 

Τροποποίηση του π.δ. 9/1989 (Α’3) 

1. Στο άρθρο 3 του π.δ. 9/1989 παρ. 4 «Γάλα, 11ΗΤ αποστειρω¬ 
μένο, συμπυκνωμένο εγκυτιωμένο» στίχο τρίτο η λέξη «5ήμερο» αντικα¬ 
θίσταται από τη λέξη «δεκαπενθήμερο» και στον τέταρτο στίχο η θερμο¬ 
κρασία «+38°Ε» αντικαθίσταται με την θερμοκρασία «+30°Γ». 

2. Η περίπτ. γ) της παρ. 22 του άρθρου 3 του ίδιου πρ. δ/τος (αντικα¬ 
θίσταται ως εξής: 

«γ) η παρασκευή τυριών από μη παστεριωμένο γάλα, με εξαίρεση τα 
παραδοσιακά τυριά, οι προδιαγραφές των οποίων προβλέπονται από τις 
διατάξεις του άρθρου 83 «ΓΙερί Κώδικος Τροφίμων, Ποτών και Αντικει¬ 
μένων Κοινής Χρήσεως (Β' 677). 

3. Το παρόν άρθρο αρχίζει να ισχύει από την δημοσίευση του παρό¬ 
ντος δ/τος στην Εφημερίδα της Κυβερνήσεως. 

Άρθρο 12 

(Άρθρο 5ο πρώτη παύλα της Οδηγίας 88/406/ΕΟΚ) 
Έναρξη ισχύος 

Το παρόν διάταγμα αρχίζει να ισχύει από την 1η Ιουλίου 1988, 
εκτός αν διαφορετικά ορίζεται στο παρόν διάταγμα. 

Στον Υπουργό Γεωργίας αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 12 Ιανουάριου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

